Østre Agder

**Østre Agder** er et distrikt i den østligste og kystnære delen av Agder fylke. Distriktet omfatter de åtte kommunene Grimstad, Arendal, Froland, Åmli, Gjerstad, Vegårshei, Tvedestrand og Risør, med til sammen ‭93 287‬&nbsp;innbyggere (1. januar 2020). og et samlet areal på 3&nbsp;437,18 kvadratkilometer. De fire byene i distriktet er Grimstad, Arendal, Tvedestrand og Risør.

## Kommuner
Østre Agder er inndelt i åtte kommuner:

### Kommunehistorikk
I 1838 ble området inndelt i kommunene Dypvåg, Holt, Øyestad, Austre Moland, Vestre Moland, Søndeled, Landvik, Eide, Herefoss, Risør, Tvedestrand, Arendal, Grimstad, Lillesand, Åmli, Gjerstad, Vegårshei, Froland, Herefoss og Birkenes. Fra Øyestad ble Fjære utskilt i 1846 og Hisøy i 1881. Fra Vestre Moland ble Høvåg utskilt i 1865. Fra Åmli ble Mykland utskilt i 1876, Gjøvdal og Tovdal i 1907. Fra Austre Moland ble Barbu og Tromøy utskilt i 1878, og Stokken i 1919. I 1901 ble Flosta utskilt fra Dypvåg, og Barbu innlemmet i Arendal. (Kilde: Brøgger, Waldemar: Norge. Geografisk leksikon. Cappelen, 1963).

I 1960 ble Gjøvdal innlemmet i Åmli. Holt og Dypvåg ble innlemmet i Tvedestrand. I 1962 ble Austre Moland, Flosta og Stokken slått sammen til Moland kommune. Eide ble innlemmet i Landvik. Høvåg og Vestre Moland ble innlemmet i Lillesand. I 1964 ble Søndeled innlemmet i Risør. I 1967 ble Herefoss innlemmet i Birkenes (sammen med Vegusdal, se Setesdal). Mykland ble innlemmet i Froland. Tovdal ble innlemmet i Åmli. I 1971 ble Fjære og Landvik innlemmet i Grimstad. I 1992 ble Moland, Hisøy, Tromøy og Øyestad innlemmet i Arendal.

## Administrative inndelinger
* De åtte kommunene samarbeider i *Østre Agder-samarbeidet*.
* Distriktet utgjør *Østre Agder* næringsregion (NHO).
* Distriktet utgjør domsmyndighetsområdet til Aust-Agder tingrett under Agder lagdømme.
* Distriktet inngikk i det tidligere Nedenes fogderi.
* Distriktet er inndelt i Vest-Nedenes prosti (Grimstad), Arendal prosti (Arendal, Froland) og Aust-Nedenes prosti (Risør, Tvedestrand, Vegårshei, Gjerstad, Åmli).

## Tettsteder

Tettsteder i Østre Agder, rangert etter innbyggertall 1. januar 2013 (kommune i parentes):

* Arendal - 41 703 (Arendal og Grimstad)
* Grimstad - 12 012 (Grimstad)
* Risør - 4 521 (Risør)
* Blakstad - 2 603 (Froland)
* Tvedestrand - 2 420 (Tvedestrand)
* Kilsund - 724 (Arendal)
* Rygene - 696 (Arendal og Grimstad)
* Myra - 665 (Vegårshei)
* Jortveit - 660 (Grimstad)
* Åmli - 641 (Åmli)
* Eikeland - 585 (Gjerstad)
* Longum - 237 (Arendal)
* Gjerstad - 223 (Gjerstad)

### Byer
Arendal og Risør vokste gradvis frem som ladesteder under kjøpstaden Skien, Arendal fra 1500-tallet og Risør fra 1630. Fra 1641 fikk begge status som ladesteder under kjøpstaden Kristiansand, og begge fikk oppgradert sin bystatus til kjøpstad i 1723. Grimstad ble ladested under kjøpstaden Arendal i 1791, og oppgradert til kjøpstad i 1816. Tvedestrand ble ladested i 1836, mistet sin bystatus i 1960, og fikk bystatus på ny gjennom kommunestyrevedtak i 1997.

## Politikk
Ved Stortingsvalget 2013 var det 65 212 stemmeberettigede velgere i Østre Agder. Det ble avgitt 50 213 stemmer. Valgdeltagelsen var dermed 77,0 %. Valgresultatet ga en borgerlig overvekt på 23,3 prosentpoeng (59,1 % H+Frp+KrF+V, 35,8 % Ap+Sp+SV). Tabellen viser stemmefordelingen:

## Referanser